অস্ট্রিয়ার পাঁচটি প্রধান শহর হল [[ভিয়েনা]], [[গ্রাৎস]], [[লিন্‌ৎস]], [[জাল্‌ৎসবুর্গ]] এবং [[ইন্স‌ব্রুক]]।

ভিয়েনা অস্ট্রিয়ার রাজধানী ও বৃহত্তম শহর। এটি অস্ট্রিয়ার অর্থনৈতিক ও সাংস্কৃতিক প্রাণকেন্দ্র। শহরটি [[দানিউব নদী|দানিউব নদীর]] দুই তীরে অবস্থিত। এর শহরতলীগুলি পশ্চিমে বিখ্যাত [[ভিয়েনা অরণ্য]] পর্যন্ত চলে গেছে। ভিয়েনা ইউরোপের সবচেয়ে রাজকীয় শহরগুলির একটি। এখানে অনেক জমকালো বাসভবন, রাজপ্রাসাদ, পার্ক ও গির্জা আছে। শহরের জনসংখ্যা ১৬ লক্ষের বেশি।
গ্রাৎস অস্ট্রিয়ার দ্বিতীয় বৃহত্তম শহর। এটি [[ষ্টাইয়ারমার্ক প্রদেশে|ষ্টাইয়ারমার্ক প্রদেশের]] রাজধানী। শহরটি একটি উর্বত উপত্যকায় [[মুর নদী|মুর নদীর]] তীরে অবস্থিত। গ্রাৎস একটি গুরুত্বপূর্ণ শিল্প, বাণিজ্য ও শিক্ষাকেন্দ্র। এখানে প্রায় আড়াই লক্ষ লোকের বাস।

লিন্‌ৎস [[ওবারঅস্টাররাইখ প্রদেশ|ওবারঅস্টাররাইখ প্রদেশের]] রাজধানী। এটি দানিউব নদীর তীরে অবস্থিত বন্দর শহর ও শিল্পকেন্দ্র।
জাল্‌ৎসবুর্গ অস্ট্রিয়ার সবচেয়ে নয়নাভিরাম শহরগুলির একটি। এটি [[জাল্‌ৎসাখ নদী|জাল্‌ৎসাখ নদীর]] তীরে [[আল্পস পর্বতমালা|আল্পস পর্বতমালার]] পাদদেশে অবস্থিত। শহরটি বিখ্যাত সুরকার [[ভোলফগাং আমাদেউস মোৎসার্ট|ভোলফগাং আমাদেউস মোৎসার্টের]] জন্মস্থান। এখানকার বাৎসরিক সঙ্গীত উৎসবগুলি সারা বিশ্বে পরিচিত। এখানে অনেক পর্যটক বেড়াতে আসেন।

ইন্সব্রুক [[টিরোলিয়ান আল্পস পর্বতমালা|টিরোলিয়ান আল্পস পর্বতমালায়]] সমুদ্র সমতল থেকে বহু উঁচুতে অবস্থিত একটি শীতকালীন অবকাশ যাপন কেন্দ্র। এটি [[টিরোল প্রদেশ|টিরোল প্রদেশের]] রাজধানী ও [[ইন নদী|ইন নদীর]] তীরে অবস্থিত। ইন্সব্রুকের অবস্থান ও সৌন্দর্যের কারণে এখানেও অনেক পর্যটক বেড়াতে আসেন।

শহর
বোহেমীয় অরণ্য
ইতিহাস
জনসংখ্যা